**Berzence Nagyközség Önkormányzata Képviselő-testületének 4/2023. (II. 28.) önkormányzati rendelete**

**A pénzben és természetben nyújtott szociális ellátásokról és a személyes gondoskodást nyújtó alapszolgáltatásokról szóló 3/2015.(II.24.) önkormányzati rendelet módosításáról**

Berzence Nagyközség Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában, a szociális igazgatásról és a szociális ellátásokról szóló 1993. évi III. törvény (továbbiakban: Szt.) 1. § (2) bekezdésében, 10. § (1) bekezdésében, 26. §-ában, 32. § (1) bekezdés b) pontjában, 32. § (3) bekezdésében, 45. § (1) és (3) bekezdésekben, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1) bekezdés a) pontjában, 92. § (2) bekezdésében, 134/E. §-ában kapott felhatalmazás alapján és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §**

A pénzben és természetben nyújtott szociális ellátásokról és a című 3/2015.(II.24.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2023. április 1-jén lép hatályba.

*1. melléklet a 4/2023. (II. 28.) önkormányzati rendelethez*

„*1. melléklet*

**Szociális étkeztetés térítési díja**

|  |  |  |
| --- | --- | --- |
| 1 főre jutó havi jövedelmi kategóriák | Kedvezmény összege (Ft) | Fizetendő térítési díj (Ft) |
| 0-80000 Ft | 690 Ft/nap | 440 Ft/nap |
| 80001 Ft- 100000 Ft | 560 Ft/nap | 570 Ft/nap |
| 100001 Ft- 120000 Ft | 430 Ft/nap | 700 Ft/nap |
| 120001 Ft- 135000 Ft | 370 Ft/nap | 760 Ft/nap |
| 135000 Ft- tól | 0 Ft/nap | 1130 Ft/nap |

Az ebéd kiszállítási díja naponta 70 Ft, amit a képviselő-testület minden szociális étkeztetést igénybevevő részére támogatásként (további támogatásként) biztosít”

Végső előterjesztői indokolás

Berzence Nagyközség Önkormányzat Képviselő-testülete 2022. szeptember 1-től emelte az étkezési térítési díjakat. Azóta az energia és élelmiszer árak drasztikusan emelkedtek. Igazán nem tudni, hogy ez a folyamat meddig tart még és milyen mértékű lesz. Most 20%-os emelésre teszünk javaslatot, ami szinte biztosan nem fedezi a növekvő árakat, de a terheket is csak mérsékelten lehet  áthárítani. A jövedelmi kategóriákon is változtattunk, hisz volt közben elsősorban nyugdíjemelés, aminek mértéke szintén nem biztosítja az érintettek esetében a költségeik növekedését. Amennyiben az önkormányzat az év folyamán végképp nem tudja magára vállalni az étkezési költségek növekedésének különbözetét, 2023. évben még egyszer módjában áll emelni a térítési díjakat.